નવી દિલ્હી – જેને કારણે સોમવારે દેશના અનેક રાજ્યોમાં ‘ભારત-બંધ’ આંદોલન થયું હતું અને દલિત સંગઠનોનાં કાર્યકર્તાઓ તથા પોલીસો વચ્ચે હિંસક અથડામણો થઈ હતી, તે અનુસૂચિત જાતિઓ-જનજાતિઓ પર અત્યાચારોને રોકતા કાયદા સંબંધિત પોતાના ચુકાદા પર સ્ટે ઓર્ડર આપવાનો સુપ્રીમ કોર્ટે આજે ઈનકાર કર્યો છે. જેને કારણે અરાજકતા ફેલાઈ ગઈ છે એ પોતાના ગઈ 20 માર્ચના ઓર્ડરને મોકૂફ રાખવાની સર્વોચ્ચ અદાલતે ના પાડી છે, પરંતુ જણાવ્યું છે કે કેન્દ્ર સરકારે કરેલી રીવ્યૂ પીટિશનની વિગત પર પોતે વિચારણા કરશે.